Συνημμένο 112. 
Κατασκευή Συμμετροαρμονικής Σημειοσειράς Τύπου Α.

10ι(199). Να κατασκευασθεί πεντάδα διατεταγμένων συνευθειακών σημείων     Α, Β, Γ,  Β', Α' της οποίας δίνονται τα τρία σημεία και έχει:

 (ΑΓΒΑ')=(Α'ΓΒ'Α) =1.                                                                                      (1).

Λύση (Σχήμα 26).

1η  Περίπτωση. Στην περίπτωση αυτή δίνονται τα τρία σημεία Α, Γ, Α’.

Δηλαδή εδώ, δίνονται τα τρία σημεία Α, Γ, Α’  (Το μεσαίο και τα δύο εξωτερικά συζυγή) και ζητείται η κατασκευή των σημείων Β, Β' ( Τα  δύο εσωτερικά συζυγή).  
 (α). Ανάλυση. 

Υποθέτουμε ότι η ζητούμενη διατεταγμένη σημειοσειρά κατασκευάσθηκε και είναι η Α, Β, Γ, Β', Α', για την οποία είναι: (ΑΓΒΑ')=(Α'ΓΒ'Α) =1.  (1).

Δηλαδή οι παραπάνω δύο τετράδες σημείων, είναι αρμονικές.

Από τη σχέση (1), προκύπτει ότι το Β είναι το ΣΑ του Α' ως προς τα Α, Γ, που κατασκευάζεται κατά τα γνωστά.

Ομοίως και το Β' είναι το ΣΑ του Α ως προς τα Α', Γ, που κατασκευάζεται επίσης κατά τα γνωστά.

Ακόμη, από την (1)

Ó÷Þìá 27.

Σχήμα 27.

 (ΑΓΒΑ')=(Α'ΓΒ'Α).
Τούτο σημαίνει ότι η σημειοσειρά αυτή είναι συμμετρική ως προς το Γ, με την έννοια που περιγράφεται στην παρατήρηση (β) της παραπάνω Πρότασής μου 10ι(185) ,(συνημμένο 102).

Επομένως, οδηγούμαστε στην παρακάτω κατασκευή.

(β). Κατασκευή.
Κατασκευάζουμε, με έναν από τους παρακάτω γνωστούς τρόπους, το σημείο Β, ως ΣΑ του Α' ως προς τα Α, Γ. Ομοίως το Β' ως ΣΑ του Α ως προς τα Α', Γ.
    1/. Από την (1), παίρνουμε:    

Έτσι, επειδή τα τμήματα ΑΑ', Α'Γ είναι γνωστά, δεν έχουμε παρά να χωρίσουμε το τμήμα ΑΓ, σε μέρη ανάλογα των ΑΑ', ΓΑ', κατά τα γνωστά, οπότε έχουμε το Β. Όμοια ορίζουμε και το σημείο Β'.
     2/. Με έξοδο, από την ευθεία στο επίπεδο, με τους εξής τρόπους:
          α/. Με την χρήση πλ. τετραπλεύρου, ως εξής:

Σχήμα 26.

          Με βάση το τμήμα ΑΓ (Σχήμα 27), κατασκευάζουμε τρίγωνο ΔΑΓ και φέρουμε τυχαία διατέμνουσά του ΕΖΑ' (Ε

ΑΔ, Ζ

ΓΔ).
Στη συνέχεια, ορίζουμε την τομή Κ των ΑΖ, ΕΓ και την τομή Β των ΔΚ, ΑΓ.

Όμοια, με βάση το τμήμα Α'Γ, ορίζουμε και το σημείο Β’.
         β/. Ορίζουμε το ΣΑ, Γ' του Γ ως προς τα Α, Α' (Σχήμα 26) και με διάμετρο την ΓΓ' γράφουμε τον Απολλώνιο κύκλο. Λαμβάνουμε τυχαίο σημείο Ο του κύκλου αυτού, φέρουμε τις ΟΑ, ΟΑ' και στη συνέχεια φέρουμε τις ακτίνες ΟΒ, ΟΒ', όπως ακριβώς στην περίπτωση της παραπάνω Πρότασης 10ι(198) (Συνημμένο μου 111) και αποδεικνύουμε, όπως εκεί αποδεικνύεται, ότι τα Β, Β' είναι τα ζητούμενα σημεία.
(γ). Απόδειξη.
Οι αποδείξεις, για όλους τους παραπάνω τρόπους κατασκευής, είναι εύκολοι και γι’ αυτό δεν θα αναφερθούμε.
2η  Περίπτωση. Αν δίνονται τα σημεία Β, Γ, Β' (Τα Β, Β' εσωτερικά συζυγή).
Εδώ προφανώς ζητούνται τα σημεία Α, Α' ( Εξωτερικά συζυγή).

Άρα, για την αρμονική τετράδα (ΑΓΒΑ'), επειδή δίνονται μόνο τα δύο σημεία της Γ, Β, αυτή δεν είναι δυνατό να κατασκευασθεί.
Επίσης, και για την αρμονική τετράδα (Α'ΓΒ'Α), επειδή δίνονται μόνο τα δύο σημεία της Γ, Β', αυτή δεν είναι δυνατό να κατασκευασθεί.

Συνεπώς και η πεντάδα σημείων Α, Β, Γ, Β', Α', δεν είναι δυνατό να κατασκευασθεί.
Τούτο είναι δυνατό να αποδειχθεί και ως εξής:
Στην περίπτωση αυτή υποχρεωτικά το ΣΑ, Α του Β’ ως προς τα Β, Γ θα πέσει μέσα στο τμήμα ΒΓ και το ΣΑ, Α' του Β ως προς τα Β', Γ πέφτει μέσα στο Β'Γ, η διάταξη των σημείων Α, Β, Γ, Β', Α', θα αλλάξει, που είναι άτοπο, γιατί αντιβαίνει στην υπόθεσή μας, οπότε το Πρόβλημα δεν έχει λύση.

3η  Περίπτωση. Στην περίπτωση αυτή δίνονται τα σημεία Α, Β, Γ
Εδώ προφανώς, ζητείται η κατασκευή των σημείων Β', Α'.

Αυτά κατασκευάζονται πολύ εύκολα, καθώς η αρμονική τετράδα (ΑΓΒΑ') κατασκευάζεται κατά τα γνωστά, οπότε θα έχουμε κατασκευάσει και το σημείο Α'.

Έτσι, για την αρμονική τετράδα (Α'ΓΒ'Α), είναι γνωστά τα τρία σημεία Α', Γ, Α, οπότε και αυτή κατασκευάζεται, κατά τα γνωστά και άρα θα έχει κατασκευασθεί και το σημείο Β'.
Συνεπώς, θα έχει κατασκευασθεί και η πεντάδα σημείων Α, Β, Γ, Β', Α'.
4η  Περίπτωση. Στην περίπτωση αυτή δίνονται τα τρία σημεία Α, Β, Β''.

 Εδώ προφανώς, ζητείται η κατασκευή των σημείων Γ, Α'. 
 Για την περίπτωση αυτή, η αρμονική τετράδα σημείων (ΑΓΒΑ'), δεν κατασκευάζεται, καθώς δίνονται μόνο τα δύο σημεία της Α, Β.
Επίσης και η αρμονική τετράδα σημείων (Α'ΓΒ'Α), δεν κατασκευάζεται, καθώς δίνονται μόνο τα δύο σημεία της Β', Α.

Συνεπώς, δεν είναι δυνατό να κατασκευασθεί και η πεντάδα σημείων Α, Β, Γ, Β', Α'.
5η  Περίπτωση. Στην περίπτωση αυτή δίνονται τα τρία σημεία Α', Β', Γ.

Δηλαδή εδώ, ζητείται η κατασκευή των σημείων Α, Β. Στην περίπτωση αυτή, εργαζόμαστε όπως ακριβώς παραπάνω, στην περίπτωση 3.

6η  Περίπτωση. Στην περίπτωση αυτή δίνονται τα τρία σημεία  Α', Β', Β.

Δηλαδή εδώ,  ζητείται η κατασκευή των Α, Γ.

 Και στην περίπτωση αυτή, εργαζόμαστε όπως ακριβώς παραπάνω στην περίπτωση 4 και αποδεικνύουμε ότι το Πρόβλημα και τότε δεν έχει λύση.
Παρατηρήσεις.
(α). Σύμφωνα με τον ορισμό της παραγράφου 10ι(197) 4(1) του βιβλίου 

μου«Νέα Στοιχεία Γεωμετρίας», τόμος 10, η πεντάδα σημείων Α, Β, Γ, Β', Α', είναι «συμμετροαρμονική τετράδα σημείων τύπου Α», καθώς αυτή είναι συμμετρική [Βλέπε στο συνημμένο μου 102, παρατήρηση (β) της Πρότασης 10ι(185)] και αρμονική καθώς έχει αρμονικές τις δύο τετράδες σημείων  (ΑΓΒΑ') και (Α'ΓΒ'Α). Είναι εύκολο να διαπιστώσουμε, ότι κάθε τομή «συμμετροαρμονικής δέσμης τύπου Α» από ευθεία, αποτελεί και μία «συμμετροαρμονική τετράδα σημείων τύπου Α». 
(β). Την Κατασκευή αυτή έχω καταχωρίσει στην παράγραφο 10ι(199) του τόμου 10, του παραπάνω βιβλίου μου. 
                                                                                          Θεσσαλονίκη  29-1-2012.
                                                                                               Νίκος Κυριαζής.

